Harriet Sofie Bosse
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Harriet Sofie Bosse var en norskfødt svensk skuespiller. Hun var søster av Ewald Bosse og Alma Fahlstrøm.
Hun debuterte på Tivoli i 1896 som Shakespeares Julie under sin søster Alma Fahlstrøms ledelse. I 1899 ble hun ansatt ved Dramatiska Teatern i Stockholm, og to år etter gift med August Strindberg (ekteskapet ble oppløst i 1904).I 25 år sto hun som Sveriges betydeligste kvinnelige skuespiller. Senere var hennes stilling mer tilbaketrukket. Hun var fremfor alt en fremragende Strindberg-tolker, som Kronbruden og Dronning Christina, Damen i Till Damaskus, Henriette i Brott och brott og Eleonora i Påsk.Av Ibsen-roller spilte hun blant annet Nora, Hedvig og Hilde Wangel. Ellers spente hennes levende og artistiske talent fra den greske tragedies Elektra over Shakespeares Kleopatra til George Bernard Shaws blomsterpike i Pygmalion. Hun gjestet flere ganger Oslo.Hun ga i 1932 ut boken Strindbergs brev til Harriet Bosse. Les mer i Store norske leksikon Teater i Sverige teater